শমীক ভট্টাচার্যের গাড়ি ঘিরে বিক্ষোভ, তুমুল উত্তেজনা

ওয়েবডেস্ক-বিজেপি সভাপতি শমীক ভট্টাচার্যের (Shamik Bhattacharya) গাড়ি ঘিরে বিক্ষোভ। মন্ত্রী মনোজ তিওয়ারির নেতৃত্বে। বিজেপি(Bjp) তৃণমূল (Tmc) বচসা। স্লোগান পাল্টা স্লোগান। তুমুল উত্তেজনা। পরিস্থিতি সামলাতে ঘটনাস্থলে পুলিশ।

আরতি কটন মিলের (Arati Cotton Mill) শ্রমিকদের দুর্দশা নিয়ে বিজেপির বিরুদ্ধে সরব হন রাজ্যের মন্ত্রী মনোজ তিওয়ারি (State Minister Manoj Tiwari) । মন্ত্রী বলেন, বিজেপিকে চোখে দেখতে পাচ্ছে না, পাঁচ বছর ধরে আরতি কটন মিল বন্ধ পড়ে আছে, কোনও উৎপাদন হচ্ছে না। শ্রমিকদের বোনাস নেই, গ্র্যাচুইটি নেই। শ্রমিকদের বেতনও অর্ধেক করে দেওয়া হয়েছে। শ্রমিকদের বিষয় কোনও চিন্তা ভাবনা নেই এক কটন মিল কর্তৃপক্ষের আর কেন্দ্র সরকারের। মুখ্যমন্ত্রী ও অভিষেক বন্দ্যোপাধ্যায়ের নির্দেশে দুবার এই বিষয়টিকে সংসদে তুলেছেন আমাদের সাংসদ। যে বিজেপি সারাবছর কটন মিলের শ্রমিকদের কোনও খোঁজ রাখে না, ভোটের আগে এখানে ফুটবল টুর্নামেন্ট করে তারা দেখাতে চায় মানুষের পাশে আছে। এই ধরনের কাজ চোখে দেখা যায়?

আরও পড়ুন- পার্থ চট্টোপাধ্যায়ের নির্দেশেই অযোগ্য প্রার্থী নিয়োগ : সিবিআই

সেইসঙ্গে মনোজ তিওয়ারি বলেন, ১০০ দিনের টাকা আটকে রেখেছে, আমাদের গ্রাম সড়ক যোজনার টাকা আটকে রেখেছে। গরিব, খেটেখাওয়া মানুষদের পাশে দাঁড়াতে পাওনা আদায় করতে অভিষেক বন্দ্যোপাধ্যায় দিল্লি পর্যন্ত গেছেন। এক বিরোধী দলের নেতার মুখের একটি অডিও ক্লিপে শোনা গিয়েছিল, ‘এই পাওনা টাকা আদায় করা দু মিনিটের ব্যাপার। আমি দু মিনিটের মধ্যেই দিতে পারব। ‘ যদি এতই পারবে তাহলে এই শ্রমিকদের জন্য কিছু করে দেখাক।

মনোজ তিওয়ারি বলেন, আমরা খেলা বন্ধ করতে বলছি না। কিন্তু আমার কথা কারখানায় আগে উৎপাদন শুরু করে খেলার আয়োজন করুক। শ্রমিকদের কথা একটু ভাবুক। আমরা চাই শ্রমিকরা বেতন, বোনাস পাক। সামনেই পুজো সেই সমস্ত কথাই ভাবতে বলছি কেন্দ্রকে।

উল্লেখ্য, আরতি কটন মিল কেন্দ্রের নিয়ন্ত্রণাধীন। শ্রমিকদের দাবি, গত ফেব্রুয়ারি মাস থেকেই কটন মিলে বেতন বন্ধ রয়েছে। ফলে দিশেহারা শ্রমিকেরা

দেখুন আরও খবর-